18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 386 της 22 Μαΐου /9 Ιουν. 1971 (ΦΕΚ Α΄  115) Περί αναγνωρίσεως ελεγχομένων ονομασιών προελεύσεως οίνων. Έχοντες υπ’ όψιν: 1)Τας διατάξεις του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής». 2)Την υπ’ αριθ. 11/1971 γνωμοδότησιν της ΚΕΠΟ και 3)Την υπ’ αριθ. 273/1971 γνωμοδότησιν του Συμβουλίου Επικρατείας, προτάσει του επί της Γεωργίας Υπουργού, απεφασίσαμεν και διατάσσομεν: Άρθρ.1.-1.Η ονομασία προελεύσεως «ΜΑΥΡΟΔΑΦΝΗ ΠΑΤΡΩΝ» τυγχάνει ελεγχομένη, αναγνωρίζεται δε και προστατεύεται προκειμένου περί οίνων προερχομένων εκ σταφυλών των αμπελοφυτειών ποικιλίας Μαυροδάφνη της επαρχίας Πατρών, και δη των καλλιεργουμένων εις τας ακολούθους τρείς ζώνας: α)Εις την κυρίαν ζώνην, ήτις ευρίσκεται εις το κεντρικόν τμήμα της επαρχίας, το οριζόμενον βορείως και βορειοδυτικώς υπό της εθνικής οδού Πατρών – Πύργου, δυτικώς υπό της επαρχιακής οδού προς Άρλαν, νοτίως υπό των ορίων των κοινοτικών περιοχών Άρλας, Φλόκας και Μιτοπόλεως, ας περιλαμβάνει εντός αυτής, ανατολικώς υπό των ορίων των κοινοτικών περιοχών Χαλανδρίτσης, Πλατανοβρύσεως και Πετρωτού, ας περιλαμβάνει εντός αυτής και βορειοανατολικώς υπό της επαρχιακής οδού Πατρών – Ελικίστρας. Η εν λόγω ζώνη περιλαμβάνει κτηματικάς περιοχάς του Δήμου Πατρέων και των Κοινοτήτων Αγιοβλασίτικων, Αγ. Νικολάου, Αγ. Στεφάνου, Αλισού, Άνω Αχαΐας, Άνω Σουδανέϊκων Άρλας, Αχαϊκού, Βραχνέϊκων, Θέας, Θεριανού, Καλλιθέας, Κάτω Αλισού, Κρήνης, Λουσικών, Μαζαρακίου, Μιντιλογλίου, Μητροπόλεως, Μονοδενδρίου, Οβρυάς, Παραλίας, Πετρωτού, Πλατανοβρύσεως, Ροϊτίκων, Σαραβαλίου, Τσουκαλέϊκων, Φλόκας, Φωσταίνης, Χαϊκαλίου και Χαλανδρίτσης. β)Εις την ζώνην του Ρίου, ήτις ευρίσκεται βορείως της οδού Πατρών – Ελικίστρας και περιλαμβάνει τας κοινοτικάς περιοχάς Αγίου Βασιλείου, Αγίου Γεωργίου, Βερναρδέϊκων, Κάτω Καστριτσίου και Πλατανίου. Σελ. 616,04(α) γ)Εις την ζώνην την ευρισκομένην δυτικώς της αμαξιτής οδού προς Άρλαν, περιλαμβάνουσα τας κοινοτικάς περιοχάς Κάτω Αχαΐας, Πετροχωρίου, Κρίνου και Πέτα. 2.Της ελεγχομένης ονομασίας προελεύσεως «ΜΑΥΡΟΔΑΦΝΗ ΠΑΤΡΩΝ» δικαιούται ο ερυθρός επιδόρπιος οίνος ο παρασκευαζόμενος εκ σταφυλών των ποικιλιών Μαυροδάφνη και Μαύρη Κορινθιακή, το δε ποσοστόν συμμετοχής των σταφυλών της πρώτης δέον να υπερβαίνη το 50%. 3.Οι αμπελώνες της ποικιλίας Μαυροδάφνη δέον να μορφούνται εις κυπελλοειδή ή γραμμικά σχήματα και να δέχονται κλάδευμα βραχύ. Αι στρεμματικαί αποδόσεις των να μη υπερβαίνουν τα 1.200 χιλιόγραμμα σταφυλών, η δε περιεκτικότης του γλεύκους εις σάκχαρον να είναι τουλάχιστον 212 γραμμάρια ανά λίτρον. Άρθρ.2.-1.Η ονομασία προελεύσεως «ΜΑΥΡΟΔΑΦΝΗ ΚΕΦΑΛΛΗΝΙΑΣ» τυγχάνει ελεγχομένη, αναγνωρίζεται δε και προστατεύεται προκειμένου περί οίνων προερχομένων εκ σταφυλών των αμπελοφυτειών ποικιλίας Μαυροδάφνη των καλλιεργουμένων εις τας περιοχάς: α)των Κοινοτήτων Κουβαλάτων, Χαυριάτων, Σουλάρων, Μονοπωλάτων, Αγκώνος, Δημουλιανάτων, Νιφίου, Κοντογουράτων, Κατωγής, Πετρικάτων, Σκηνέως, Αγίας Θέκλης, Χαυδάτων και του Δήμου Ληξουρίου της Επαρχίας Πάλλης, β)των Κοινοτήτων Σβορωνάτων, Σπατιών, Πόρου, Σκάλας, Πάστρας και Αργινίων της επαρχίας Κραναίας, γ)του Δήμου Ιθάκης και της Κοινότητος Περαχωρίου της επαρχίας Ιθάκης και δ)των Κοινοτήτων Μεσοβουνίων και Καταποδάτων της επαρχίας Σάμης. 2.Ως προς τον τύπον του παρασκευαζομένου οίνου, τας ποικιλίας των χρησιμοποιουμένων σταφυλών, την ποσοστιαίαν αναλογίαν αυτών, το σύστημα μορφώσεως των πρέμνων, το κλάδευμα, τας ανωτέρας στρεμματικάς αποδόσεις και την περιεκτικότητα του γλεύκους εις σάκχαρον, ισχύουν τα δια την ονομασίαν «ΜΑΥΡΟΔΑΦΝΗ ΠΑΤΡΩΝ», εις τας παρ. 2 και 3 του άρθρ. 1 του παρόντος οριζόμενα. 16.Θ.γ.18 Προστασία Οίνου Άρθρ.3-4.-(Καταργήθηκαν από την παρ. 2 άρθρ. 4 Π.Δ. 220/18-29 Μαρτ. 1982 (ΦΕΚ Α΄ 36), (κατωτ. αριθ. 55). Άρθρ.5.-(Καταργήθηκε από την παρ. 2 άρθρ. 5 Π.Δ. 242/18-29 Μαρτ. 1982 (ΦΕΚ Α΄ 39) , (κατωτ. αριθ. 57). Άρθρ.6.-(Καταργήθηκε από την παρ. 2 άρθρ. 4 Π.Δ. 221/18-29 Μαρτ. 1982 (ΦΕΚ Α΄ 36), (κατωτ. αριθ. 56). Άρθρ.7.-Εις τας περιφερείας, ένθα αναγνωρίζονται οι κατά τα ανωτέρω οίνοι ελεγχομένων ονομασιών προελεύσεως, οι αμπελοκτήμονες και αρμόδιοι των οινοποιείων ευθύνονται δια την τήρησιν των υποχρεώσεων, ως αύται ορίζονται εις το υπ’ αριθ. 423/1970 Β.Δ/μα (ανωτ. σελ. 616,03). 